Mladosť a dravosť v našom A-mužstve nebude chýbať a s radosťou Vám môžeme oznámiť podpisy zmlúv s Matejom Šimom, Matejom Petrekom, Ivom Novákom a minuloročným reprezentantom SR do 18 rokov Gabrielom Olejníkom.
Rišo Rapáč, – športový manažér: S Matejom Šimom sme boli minulý rok spokojní a veríme, že nadviaže na svoje výkony a bude "Surovi" ako sa hovorí šliapať na päty."
"Petrek aj Novák odohrali väčšinu minulej sezóny v juniorskej súťaži, kde sa nestratili.
Tvrdou prácou počas letnej prípravy si obaja vyslúžili svoju šancu a ja verím že pôjdu v šľapajách Knižku, Rabčana či Kovera a svojimi výkonmi na seba upozornia a posunú sa v svojich kariérach vyššie."
"Som veľmi rád, že som sa dohodol aj s Gabom Olejníkom, v ktorom vidím obrovsky potenciál.
Všetci títo chalani to majú vo svojich rukách a ja im držím palce, aby sa v našom A-mužstve presadili v čo najväčšej možnej miere."
Jedno mesto, jeden cieľ, jedna rodina !